
      ΕΛΛΗΝΙΚΗ ΔΗΜΟΚΡΑΤΙΑ
ΠΑΝΕΛΛΗΝΙΟΣ ΦΑΡΜΑΚΕΥΤΙΚΟΣ ΣΥΛΛΟΓΟΣ
                                ΝΠΔΔ


ΕΣΦΑΛΜΕΝΑ ΤΑ ΕΙΔΟΠΟΙΗΤΗΡΙΑ ΤΩΝ ΕΙΣΦΟΡΩΝ

Το θέμα των υπέρογκων εισφορών που στέλνονται σε όλους τους υγειονομικούς και ιδιαίτερα στους Φαρμακοποιούς συζητήθηκε σε ευρεία σύσκεψη που προκάλεσε ο Πανελλήνιος Φαρμακευτικός Σύλλογος και πραγματοποιήθηκε στα γραφεία του Συλλόγου. 
Από την συζήτηση που κινήθηκε σε θετική κατεύθυνση , προέκυψε ότι τα ειδοποιητήρια που έχουν αποσταλεί δεν ισχύουν γιατί σε μεγάλο ποσοστό είναι λανθασμένα. Τα σωστά ειδοποιητήρια θα αναρτηθούν μετά τις 8 Μαρτίου. Επομένως οι Φαρμακοποιοί δεν πρέπει να τα λάβουν υπόψη τους Ακόμη μετά από σχετική πρόταση του ΠΦΣ, φάνηκε ότι η διοίκηση του Ταμείου αντιμετωπίζει θετικά την ευνοϊκή ρύθμιση των οφειλών σε βάθος χρόνου χωρίς περαιτέρω επιβαρύνσεις.
Μέσα στις επόμενες ημέρες αναμένεται ενημέρωση και για το θέμα αυτό. 
Στην σύσκεψη παραβρέθηκαν ο πρόεδρος της Διοικούσας Επιτροπής Υγειονομικών κ. Ευστάθιος Τσούκαλος, ο πρόεδρος του Πανελληνίου Ιατρικού Συλλόγου κ. Μιχ. Βλασταράκος, ο πρόεδρος της Ελληνικής Οδοντιατρικής Ομοσπονδίας κ. Αθανάσιος Κατσίκης, η πρόεδρος του Πανελληνίου Κτηνιατρικού Συλλόγου κ. Αθηνά Τραχήλη και η εκπρόσωπος του Συλλόγου στο ΤΣΑΥ κ. Μάγδα Βουδούρη και από τον Π.Φ.Σ. ο πρόεδρος κ. Κωνσταντίνος Λουράντος, οι δύο Αντιπρόεδροι κ.κ. Απόστολος Βαλτάς και Ανδρέας Σοφιανόπουλος και τα μέλη κ κ. Σεραφείμ Ζήκας και. Θανάσης Παπαθανάσης.
 
	Ο ΠΡΟΕΔΡΟΣ                                                                    Ο ΓΕΝ.ΓΡΑΜΜΑΤΕΑΣ

ΚΩΝΣΤΑΝΤΙΝΟΣ ΛΟΥΡΑΝΤΟΣ                                                    ΙΩΑΝΝΗΣ ΜΑΚΡΥΓΙΑΝΝΗΣ 
                                

image1.jpeg




